text: Se video: Vindmølletårn fjernes først kl. 14
  22 august 2014 kl. 08.46
  Et vindmølletårn på op mod 180 tons har hele dagen generet trafikken ved Ribe. Og tårnet fjernes først fra rundkørslen ved 14-tiden, oplyser TV SYDs medarbejder på stedet.
  Uheldet skete ved midnat, hvor et vindmølletårn knækkede i rundkørslen ved Haderslevvej og Haslundvej.
  Der er tale om tårnet til en Siemens havvindmølle. Den var på vej fra Rødekro til udskibning i Esbjerg, da uheldet skete.
  Når vindmølletårnet er fjernet, bliver det bragt tilbage til Rødekro for at blive undersøgt. Der kan være tale om en fejl i svejsningen.
  Politi og politihjemmeværn har hele morgenen sørget for at dirigere trafikken gennem rundkørslen. Den ene halvdel er åben.
  Se fotos og videoklip fra uheldsstedet (Var.: 0.31)
  link
  